Şeful Airbus, despre problemele tehnice ale rivalului Boeing: "Nu sunt mulţumit de problemele concurentului meu. Nu sunt bune pentru întreaga industrie"
Airbus nu se bucură de problemele tehnice care afectează rivalul american Boeing, deoarece acestea dăunează imaginii întregii industriei aerospaţiale, a declarat marţi CEO-ul producătorului european de avioane, Guillaume Faury, citat de Reuters, transmite News.ro.
"Nu sunt mulţumit de problemele concurentului meu. Nu sunt bune pentru întreaga industrie", a declarat Guillaume Faury la conferinţa "Europa 2024" de la Berlin, întrebat despre problemele tehnice ale Boeing.
El a adăugat: "Suntem într-o industrie în care calitatea şi siguranţa sunt prioritate".
Boeing a fost zguduit în ianuarie de o desprinderea în timpul zborului a unui panou de uşă al unui avion 737 MAX 9 al operatorului Alaska Airlines.
La începutul acestei luni, Boeing le-a mai spus companiilor aeriene care operează 787 Dreamliners să verifice comutatoarele de pe puntea de zbor, după o pierdere bruscă de altitudine a unui avion 787 al companiei aeriene LATAM, în urma căreia peste 50 de persoane rănite.
Ministrul francez de Finanţe, Bruno Le Maire, a declarat la acelaşi eveniment de la Berlin că Airbus este în prezent într-o formă mai bună decât Boeing.
"Prefer situaţia Airbus decât cea a Boeing", a spus el.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank